Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: 110 A 137. § (1) bekezdésének bevezető szövege és a bekezdés b) pontja az 1997. évi L. törvény 51. § (1) bekezdésével megállapított szöveg.
Paragraph Index: 998

(2) 114 Ha a mulasztás vagy tevékenység következtében vámhiány keletkezik, vámigazgatási bírságként a vámhiány ötven százalékát, szervezet esetében legalább ötvenezer forintot, természetes személy esetében legalább ötezer forintot kell kiszabni. Amennyiben azonos személy vagy gazdálkodó szerv esetében több, vámhiányt okozó mulasztás vagy tevékenység egyidejű felfedésére, elbírálására kerül sor és a kiszabható vámigazgatási bírság összege együttesen meghaladja a szervezet esetében az ötvenezer, természetes személy esetében az ötezer forintot, az egyes mulasztásokért, tevékenységekért a vámhiány ötven százalékát kell vámigazgatási bírságként megállapítani.

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes